নগাঁৱৰ কঠিয়াতলীত সংঘটিত ভয়ংকৰ পথ দুৰ্ঘটনা(Road accident at Kathiatali) । এখন তীব্ৰ বেগী আল্ট্ৰা বাছে মহতিয়াই নিলে কাউন্টাৰৰ সন্মুখত ৰৈ থকা যাত্ৰীক । সংকটজনক অৱস্থাত দুগৰাকী মহিলাসহ চাৰিজন লোকক নগাঁৱৰ চিকিৎসালয়লৈ প্ৰেৰণ (4 people injured in road accident) । দুৰ্ঘটনাক কেন্দ্ৰ কৰি কঠিয়াতলী চাৰিআলিত এক উত্তপ্ত পৰিস্থিতিৰ সৃষ্টি হয় । ইতিমধ্যে এজন লোক নিহত হৈছে বুলি জানিব পৰা গৈছে (One dead in road accident) । নিহত লোকজন তপন ভাৱাল । দুৰ্ঘটনাটো সংঘটিত কৰা আল্ট্ৰাখনৰ নম্বৰ AS 02 AC 8588 । নগাঁৱৰ পৰা লংকা অভিমুখে গৈ আছিল বাছখন । ইপিনে বাছখনৰ চালকক উপস্থিত ৰাইজে উত্তম-মধ্যম শোধাই আৰক্ষীক গতাই দিয়ে ।
